**ZAKONSKA OBVEZA**

**PREGLEDA UREĐAJA ZA PRIMJENU PESTICIDA (PRSKALICE, ATOMIZERI)**

**U skladu sa** **Zakonom o održivoj uporabi pesticida (NN 14/2014) i** **Pravilnikom o uspostavi akcijskog okvira za postizanje održive uporabe pesticida (NN 142/12),** **uređaji za primjenu pesticida koje koriste profesionalni korisnici podliježu redovitim pregledima. Održavanjem uređaja u ispravnom stanju postižemo:**

* **bolju kvalitetu primjene sredstava za zaštitu bilja tj. najbolju pokrivenost zaštitnim sredstvima**
* **ekonomičnost primjene - uštede u potrošnji**
* **umanjujemo negativni utjecaj na okoliš, zdravlje ljudi i životinja**

**Rok do kojeg uređaji moraju biti pregledani:**

- do **26. 11. 2016.** svi uređaji za primjenu pesticida moraju biti barem jednom pregledani

- redoviti pregledi uređaja za primjenu pesticida obavljaju se jednom u 3 godine, izuzev novih uređaja kupljenih nakon 1.1.2013. koji prvi pregled trebaju obaviti u razdoblju od 5 godina

- za nove uređaje prije prve uporabe, a najkasnije tri mjeseca od kupnje, treba predati zahtjev ispitnoj stanici radi dobivanja znaka o obavljenom pregledu

**Redovite preglede mogu obavljati samo ispitne stanice koje imaju ovlaštenje Ministarstva poljoprivrede**, **a njihov popis je objavljen na web stranici Ministarstva. Nakon uspješnog pregleda ispitne stanice izdaju vlasniku stroja** **izvještaj o obavljenom pregledu** i **označavaju prskalicu ili raspršivač znakom o obavljenom pregledu**.

**Od pregleda su izuzete sve ručne prskalice, leđne prskalice na mehanički, baterijski i motorni pogon i leđni raspršivači na motorni pogon**

**Za sve dodatne informacije i pomoć slobodno se obratite djelatnicima Savjetodavne službe!**